**Kevin Hofland** (født 7. juni 1979 i Heerlen) er en nederlandsk fotballtrener og tidligere fotballspiller som er hovedtrener for Willem II.

Han spilte for blant andre PSV Eindhoven, Feyenoord, VfL Wolfsburg og AEK Larnaka. Hofland var med på å vinne to titler i Eredivisie samt to titler i den nederlandske cup'en. Han har for øvrig syv landslagskamper for Nederland og er oppkalt etter den tidligere engelske fotballprofilen Kevin Keegan.

Biografi
--------

Hofland ble født i Heerlen, men vokste opp i Brunssum hvor han begynte å spille fotball for det lokale laget Limburgia allerede da han var fire år gammel. Hans far spilte ni år i *Hoofdklasse*, som er det høyeste nivået innen amatørfotball i Nederland, samt ni år i Belgia hvor han spilte for lag som KV Turnhout og KAS Eupen. Når Kevin ble ti år gammel meldte han overgang til den profesjonelle klubben Fortuna Sittard hvor han ofte ble benyttet som venstre kantspiller på midtbanen helt til han kom opp til a–laget og ble omskolert til midtstopper av lagets daværende manager Henk Duut.

Hans debut for førstelaget kom den 10. september 1997 mot Sparta Rotterdam og han ble fort en markant spiller som ble kjent for å være en fysisk tøff og konsekvent forsvarsspiller. Også senere klubbkamerater og landslagskollegaene Wilfred Bouma og Mark van Bommel var i Sittard på samme tid. Ikke lenge etter Hoflands debut fikk manager Pim Verbeek avskjed og ble erstatter av Bert van Marwijk. Med han som sjef var Hofland tredjevalget blant midtstopperne bak Robert Roest og Jurgen Dirkx, men da Dirkx meldte overgang til PSV Eindhoven ble han foretrukket sammen med Roest.

I 2000 meldte Hofland selv overgang til PSV Eindhoven for 3,4 millioner pund til tross for rykter om at Manchester United var interessert. Her fant han fort et positivt samspill med den daværende kapteinen Ernest Faber og andre forsvarspillere som Stan Valckx og André Ooijer. Hoflands prestasjoner for PSV overbeviste den nederlandske landslagssjefen Louis van Gaal om å gi han en sjanse på det nederlandske landslaget. Hans debut kom mot borte mot Spania i en kamp som Nederland vant 2–1 og hvor Hofland fikk spille første omgang før han ble erstattet av Patrick Paauwe. Med PSV vant han Eredivisie og Johan Cruijff–schaal i 2001. I 2002 fikk han en ankelskade i forbindelse med en kamp mot Arsenal FC, noe som plasserte han på sidelinjen i resten av sesongen, men han vant likevel sin andre ligatittel med laget. I begynnelsen av 2003/04–sesongen vant han sin andre Johan Cruijff-schaal (som er den nederlandske supercupen), samtidig signerte PSV den brasilianske forsvarspilleren Alex, noe som fikk Hofland til å oppsøke en ny klubb. PSVs styreformann Harry van Raaij kontaktet dermed den tidligere PSV–spilleren og da manager for VfL Wolfsburg, Erik Gerets, og en kontrakt mellom Hofland og den tyske Bundesligaklubben ble signert.

Målet for VfL Wolfsburg var å spille i Mesterligaen innen 2007, men resultatet var at de måtte kjempe for å holde seg i Bundesligaen i tre år. Likevel ble Hofland sett på som en av klubbens viktigste spillere og han fikk siden også bære kapteinsbindet. Hans spill overbeviste Bayer Leverkusen såpass at de la fram et kontraktsforslag for han, men overgangen ble tilslutt avsluttet av Leverkusen da Wolfsburg krevde en større overgangssum enn hva Leverkusen ville betale. Kevin Hoflands agent Rob Jansen, som også er agent for Roy Makaay og Tim de Cler, arbeidet med å få disse tre til Feyenoord sammen med Giovanni van Bronckhorst. Da Bert van Marwijk signerte kontrakten og ble den nye manageren for Feyenoord ble alle disse spillerne tildelt kontraktsforslag med noen ukers mellomrom. Hofland skrev under for Feyenoord den 30. juni 2007.

### Spillerstatistikk

Kevin Hofland

| Sesong | Klubb | Liga | Kamper | Mål |
| --- | --- | --- | --- | --- |
| 1997/98 | Fortuna Sittard | Nederlands flagg Eredivisie | 6 | 0 |
| 1998/99 | Fortuna Sittard | Nederlands flagg Eredivisie | 29 | 1 |
| 1999/00 | Fortuna Sittard | Nederlands flagg Eredivisie | 24 | 0 |
| 2000/01 | PSV | Nederlands flagg Eredivisie | 29 | 2 |
| 2001/02 | PSV | Nederlands flagg Eredivisie | 22 | 2 |
| 2002/03 | PSV | Nederlands flagg Eredivisie | 7 | 0 |
| 2003/04 | PSV | Nederlands flagg Eredivisie | 20 | 0 |
| 2004/05 | Wolfsburg | Tysklands flagg Bundesliga | 27 | 0 |
| 2005/06 | Wolfsburg | Tysklands flagg Bundesliga | 19 | 2 |
| 2006/07 | Wolfsburg | Tysklands flagg Bundesliga | 30 | 0 |
| 2007/08 | Feyenoord | Nederlands flagg Eredivisie | 2 | 0 |
|
| Totalt | 215 | 7 |
|

Referanser
----------

1. ↑   transfermarkt.com, Transfermarkt spiller-ID 4307, besøkt 9. oktober 2017[Hentet fra Wikidata]
2. ↑  «Kevin Hofland Hoofdtrainer». Arkivert fra originalen 19. april 2022. Besøkt 25. mars 2022.
3. ↑  PSV 0 Leeds U 0 Arkivert 15. februar 2006 hos Wayback Machine. leedsunited.rivals.net
4. 1 2 3 4 5 6 7 8 9 10  Kevin Hofland spelers info Arkivert 21. august 2007 hos Wayback Machine. feyenoord.nl
5. ↑  Het succes van Feyenoord, feyenoord-internet.nl

Eksterne lenker
---------------

* (en) Kevin Hofland – FIFA Rediger på Wikidata

* (en) Kevin Hofland – UEFA Rediger på Wikidata

* (en) Kevin Hofland – Transfermarkt Rediger på Wikidata

* (en) Kevin Hofland – Transfermarkt (manager) Rediger på Wikidata

* (en) Kevin Hofland – national-football-teams.com Rediger på Wikidata

* (en) Kevin Hofland – WorldFootball.net Rediger på Wikidata

* (en) Kevin Hofland – FootballDatabase.eu Rediger på Wikidata

* (de) Kevin Hofland – fussballdaten.de Rediger på Wikidata

* (en) Kevin Hofland – EU-Football.info Rediger på Wikidata

* (en) Kevin Hofland – FBref Rediger på Wikidata
* (nl) Voetbal International–profil
* (nl) Hoflands personlige side
* (nl) Offisiell Feyenoord–profil
* (nl) Voetbalstats profil

|  |  |
| --- | --- |
| Oppslagsverk/autoritetsdata | Prabook
 |